# data[].attributes.headline
ศีล๕นำพาชีวิตร่มเย็น

# data[].attributes.subject
ศีล๕นำพาชีวิตร่มเย็น

# data[].attributes.body
ขอนอบน้อม คุณพระพุทธ พระธรรม พระสงฆ์ คุณพ่อแม่ครูบาอาจารย์ และสวัสดีทุกท่าน
สำหรับการบรรยายธรรมในวันนี้ คือ ศีล 5 นำพาชีวิตร่มเย็น
ศีล 5 คือ ศีลพื้นฐาน ที่องค์สัมมาสัมพุทธเจ้า ทรงสั่งสอนให้ชาวพุทธทุกคน ยึดถือปฏิบัติเป็นหลักของชีวิต ศีล 5 นั้น มีประโยชน์โดยรวม 2 ด้าน คือ หนึ่ง เพื่อวามสงบสุขของสังคม สอง เพื่อพัฒนาจิตใจของผู้ที่ถือศีลนั่นเอง ศีล 5 ถูกบัญญัติขึ้นเพื่อควบคุม ไม่ให้มีการแสดงออกทางกายหรือทางวาจา ไปในทางตอบสนอง ของอำนาจกิเลส ผู้ที่รักษาศีล 5 ย่อมได้รับอานิสงส์ ทำให้อายุยืน ปราศจากโรคภัย
มันเป็นเรื่องที่น่าแปลกมากเลยนะคะ ที่ดิฉันกล่าวมาข้างต้น เป็นเรื่องที่เราชาวพุทธรู้ดี แต่ว่า ผู้ที่รักษาศีลเป็นปกติกลับมีน้อยจริงๆ นั่นก็เพราะว่า คนส่วนใหญ่ มองว่าเป็นเรื่องยาก กลัวว่ารักษาไปแล้ว ศีลจะด่างพร้อย ก็เลยเลือกที่จะไม่รักษาดีกว่า ถ้าเราทำข้อสอบเพื่อนเลื่อนชั้น เราก็ไม่ได้ทำข้อสอบถูกหมดทุกข้อ แต่ทำถูกเป็นส่วนใหญ่ จึงได้เลื่อนชั้น ศีลก็เหมือนกันค่ะ อาจจะมีผิดพลาดไปบ้าง แต่ก็ยังได้ชื่อว่ารักษา แรกๆอาจจะทำเฉพาะวันเกิด วันพระ และพยายามทำต่อไปเรื่องๆก็จะรักษาเป็นปกติ เหมือนเสื้อผ้าที่เราใส่จนสกปรก หากเราคิดว่า มันสกปรกแล้ว ไม่คิดจะซัก มันก็สกปรกอยู่อย่างนั้น แถมยังสกปรกเพิ่มอีก แต่หากเราตั้งใจที่จะซักให้สะอาด แม้มีร่องรอยด่างพร้อยอยู่บ้าง ก็จะไม่สกปรกเพิ่ม มีแต่จะสะอาดขึ้นไปเรื่อย ๆ
หากจะพูดถึงความยากของศีล 5 จริงๆแล้วง่ายนิดเดียว ข้อที่ 1 หากเราไม่ได้มีอาชีพ ฆ่าสัตว์ขาย ก็คงมีเพียงแต่มดกับยุง ที่มักจะเป็นปัญหาเรื่องนี้ แต่อย่าลืมว่าเราใช้ปัญญาได้ โดยไม่ต้องฆ่า ไม่ใช่นั่งให้ยุงกัด อ้างว่ารักษาศีล แบบนั้นเรียกว่าไม่ได้ใช้ปัญญา อย่างข้อที่ 4 การที่เราไม่พูดโกหก เราก็ไม่จำเป็นต้องพูดทุกเรื่อง เราต้องใช้ปัญญาพิจารณาคำพูด ไม่เช่นนั้นแล้ว ศีลข้อนี้ เป็นข้อที่พลาดได้ง่ายเช่นกัน อย่างที่กล่าวมาข้างต้นว่า ถ้าคิดว่ายากก็ลองทำเฉพาะวันเกิด หรือวันพระก็ยังดี ให้ได้เป็นมนุษย์แท้ๆซักวันหนึ่ง ดังคำกล่าวที่ว่า รับศีลแล้วไม่รักษา ก็เหมือนรับยาแล้วไม่กิน โรคก็จะไม่หาย กลายเป็นแค่ศีลประเพณี ไม่เข้าถึงแก่นของศาสนา มีแค่เปลือก
ศีล 5 เป็นยารักษาโรคของจิตของใจ ทุกวันนี้มีคนป่วยมากมาย ที่ไม่รู้ว่าตัวเองป่วย ป่วยในที่นี่
ที่ดิฉันกล่าวถึงก็คือ ไม่สามารถจัดการกับความทุกข์ของใจได้ ได้รับคำชมก็สุข ได้รับคำด่าก็ทุกข์ สุขทุกข์ขึ้นอยู่กับปัจจัยภายนอก ใครดีด้วยก็สุขใจ ใครร้ายมาก็ทุกข์ ซึ่งเหล่านี้ เป็นสิ่งที่เราควบคุมไม่ได้ สิ่งใดควบคุมไม่ได้ สิ่งนั้นไม่เที่ยง สิ่งใดไม่เที่ยงเราจะไปยึดมันได้อย่างไร จิตจะมาถึงจุดที่ปล่อยวางได้ มีเพียงธรรมะจากพระพุทธเจ้าเท่านั้น ที่จะทำให้เราเข้าใจ ยอมรับ และอยู่ในสังคมนี้ได้อย่างปกติสุข และกว่าที่จิตจะยอมรับ ต้องมีศีลเป็นปกติ  ศีล 5 เป็นศีลขั้นประถม หากเราไม่เรียนประถม เราจะขึ้นมัธยมได้อย่างไร จะไปขั้นวิปัสสนา ก็ไม่ได้ ปัญญาก็ไม่เกิด อันดับแรกจึงต้องมีศีลขั้นพื้นฐานนี้ก่อน
ความสุขที่แท้จริงของมนุษย์นั้น ไม่ใช่การมีเงินทองมากมาย ไม่ใช่มีบ้านหรู รถราคาแพง สุขที่แท้จริงคือความสุขสงบทางจิตใจ สุขจากการปล่อยวาง สุขในการยอมรับความเป็นจริงของชีวิต จิตที่ร่มเย็นนั้น ไม่สามารถบอกล่าวให้ใครเข้าใจได้ เหมือนเราเข้าห้องแอร์ เราบรรยายให้ใครเข้าใจถ่องแท้ไม่ได้ ถ้าเขาไม่สัมผัสด้วยตัวเอง ความสุขจากธรรมะนั้นเป็นเรื่องที่รู้ได้เฉพาะตน ใครทำคนนั้นก็ได้รับความร่มเย็นในชีวิต คนที่มีศีล ชีวิตจะไม่วุ่นวายเท่าคนไม่รักษาศีล คนที่มีศีล จะไม่ทำร้ายคนอื่นเพราะขาดสติ ทุกวันนี้ที่ฆ่ากันตายก็คนดีๆทั้งนั้น พอขาดสติก็ระงับตัวเองไม่ได้ ไม่มีเครื่องยึดเหนี่ยว
ก่อนจบบรรยายธรรมในวันนี้ ดิฉันขอฝากธรรมส่งท้ายว่า
สีเลนะ สุคะติง ยันติ = ศีลเป็นเหตุให้ถึงสุคติ
สีเลนะ โภคะสัมปะทา = ศีลเป็นเหตุให้ถึงพร้อมด้วยโภคทรัพย์
สีเลนะ นิพพุติง ยันติ = ศีลเป็นเหตุให้ถึงพระนิพพาน
ตัสมา สีลัง วิโสทะเย = เพราะเหตุนั้น พึงชำระศีลให้หมดจด
รักษาศีลจะไม่ตกนรก รักษาศีลจะมีเครื่องกิน-เครื่องใช้ ทรัพย์สินเงินทอง
และศีลที่รักษาดีแล้ว จะทำให้ถึงพระนิพพานได้  สาธุกับผู้ที่รับฟังทุกคนทุกท่านเทอญ ขอบคุณค่ะ

# data[].attributes.headline
เวบไซต์ที่ใช้เป็นประจำ

# data[].attributes.subject
เวบไซต์ที่ใช้เป็นประจำ

# data[].attributes.body
www.kahoot.com เกมที่ครูควบคุมโจทย์ใช้นำเข้าสู่บทเรียน

www.blooket.com เกมที่นักเรียนควบคุมโจทย์ที่หน้าจอตัวเอง สุ่มโจทย์

www.zep quiz เกมที่ตอบคำถามแต่ละด่าน

# data[].attributes.headline
จากการอบรมวันที่ 6 พ.ค.68

# data[].attributes.subject
จากการอบรมวันที่ 6 พ.ค.68

# data[].attributes.body
quizizz สร้างแบบทดสอบ วิธีการใช้งานแบบ kahoot

diffit.me สร้างสื่อที่เหมาะสมกับนักเรียน สร้างแบบฝึกหัด และเนื้อหาได้อย่างรวดเร็ว

heygen วิดีโอเป็นภาษาที่พูดเป็นภาษาต่างๆ

gamma.app สร้างงานนำเสนอ

# data[].attributes.body
Edcafa AI สร้างแผนและแบบทดสอบ

# data[].attributes.attachment_link.title
กระต่ายกับเต่า